
[bookmark: _Hlk502742865]LĪGUMS Nr. B4-2020/170
[bookmark: _Hlk37770034][bookmark: _Hlk37770498]par grīdu remonta darbu SIA “Rīgas Austrumu klīniskā universitātes slimnīca”
 stacionāros “Gaiļezers” un “Biķernieki” veikšanu

Rīgā, 	

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, no vienas puses, un
SIA “BAS Būve”, reģistrācijas Nr.40103530205, juridiskā adrese Cesvaines iela 15A, Rīga, LV-1073 (turpmāk – Uzņēmējs), kuru saskaņā ar statūtu pārstāv valdes priekšsēdētājs Antons Balbatuns no otras puses, 
abi kopā turpmāk saukti „Puses” un katrs atsevišķi – „Puse”, 
ņemot vērā, ka Uzņēmējs ir atzīts par uzvarētāju Pasūtītāja rīkotajā iepirkumā “Grīdu remonta darbi SIA “Rīgas Austrumu klīniskā universitātes slimnīca” stacionāros “Gaiļezers” un  “Biķernieki””, ID Nr. RAKUS 2020/37M (turpmāk tekstā – Iepirkums),
noslēdza šādu līgumu (turpmāk tekstā – Līgums):

1. LĪGUMA PRIEKŠMETS
1.1. Uzņēmējs apņemas veikt grīdu remonta darbus SIA “Rīgas Austrumu klīniskā universitātes slimnīca” stacionāros “Gaiļezers” un “Biķernieki” (turpmāk tekstā – Darbi) Līgumā noteiktajā kārtībā, saskaņā ar Iepirkuma dokumentāciju. Finanšu piedāvājumā norādīto Darbu kopējā cena atbilst Uzņēmēja piedāvājumam Iepirkumā, un ir noteikta Līguma pielikumā Nr.1 “Finanšu piedāvājums”
1.2. Darbu uzskaitījums un izcenojumi ir noteikti Līguma pielikumā Nr.1 „Finanšu piedāvājums” un Līguma pielikumā Nr.2 “Tehniskā specifikācija”, tie atbilst Uzņēmēja piedāvājumam Iepirkumā. 
1.3. Uzņēmējam ir saistoša visa Iepirkuma dokumentācija.

2. LĪGUMCENA UN NORĒĶINU KĀRTĪBA
2.1. Par pienācīgu Iepirkuma Tehniskajā specifikācijā un Finanšu piedāvājumā iekļauto Darbu izpildi Uzņēmējs saņem EUR 19 029,90 (deviņpadsmit tūkstoši divdesmit deviņi euro un 90 centi), bez pievienotās vērtības nodokļa (turpmāk tekstā – PVN) (turpmāk – Līgumcena).
2.2. PVN nav Iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
2.3. Līgumcenā Uzņēmējs ir ietvēris visus riskus, lai pilnībā veiktu Darbus par Līgumcenu. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka, materiālu vai citām izmaksām.
2.4. [bookmark: _Hlk37771642]Līguma cenas samaksa tiek veikta pa daļām, atbilstoši faktiski izpildīto Darbu apjomam.
2.5. [bookmark: _Hlk37771675]Par pienācīgi izpildītiem Darbiem tiek uzskatīta Darbu pieņemšana no Pasūtītāja puses.
2.6. Pasūtītājs maksā Uzņēmējam pēc katra Objekta darbu pabeigšanas un Pasūtītāja pieņemtajiem Darbiem konkrētā Objektā 30 (trīsdesmit) dienu laikā no Darbu izpildes akta abpusējas parakstīšanas un Līguma noteikumiem atbilstoša Uzņēmēja sagatavota rēķina saņemšanas.

3. DARBU IZPILDES UN PIEŅEMŠANAS KĀRTĪBA
3.1. [bookmark: _Hlk37772238]Darbu izpildi Uzņēmējs veic šādās Pasūtītāja struktūrvienības telpās (katra telpa atsevišķi turpmāk tekstā – Objekts):
3.1.1. stacionārā „Gaiļezers”, Hipokrāta ielā 2, Rīgā:
· 9. korpusa 9. stāva  (16. nodaļa) hallē pie liftiem un gaitenī;
· 7. korpusa Klīniskā diagnostikas centrā;
· 11. korpusa 2. stāva Operāciju blokā;
· NMPUK  63. traumpunkta kabinetā un 1. postenī;
3.1.2. stacionārā „Biķernieki”, Lielvārdes ielā 68, Rīgā - 3. stāva  Rehabilitācijas nodaļā.
3.2. [bookmark: _Hlk37772961][bookmark: _Hlk37777753]Darbu izpildes termiņš katrā Objektā ne ilgāks kā 4 (četras) dienas no telpu nodošanas Darbu izpildei, vienlaikus rēķinoties ar katra stacionāra un vietas darba specifiku.
3.3. Pēc līguma noslēgšanas Pasūtītājs atsevišķi paziņo par Darbu uzsākšanas iespēju, par to 30 (trīsdesmit) dienas iepriekš brīdinot Uzņēmēju.
3.4. Brīdī, kad Objekts Darbu veikšanai tiek nodots Uzņēmējam, Pasūtītājs divos eksemplāros aizpilda Līguma pielikumā Nr.3 pievienotā akta „Par objekta nodošanu un darbu izpildes pieņemšanu” (turpmāk tekstā – „Akts”) 1.daļu, kurā Pasūtītājs cita starpā norāda Darbu izpildes termiņu. Uzņēmējs pirms Darbu izpildes uzsākšanas paraksta Akta 1.daļu, tādējādi apstiprinot, ka uzdotie Darbi viņam ir zināmi un Darbu izpildes termiņš tiks ievērots.
3.5. Veicot Darbus, Uzņēmējs nedrīkst radīt traucējumus Pasūtītāja darbībā. Darbi jāveic, ievērojot Pasūtītāja darba specifiku, pacientu intereses, Pasūtītāja darba režīmu un darbinieku darba vajadzības. 
3.6. Pēc Darbu izpildes pabeigšanas Uzņēmējs paraksta Akta 2.daļu un iesniedz Aktu Pasūtītājam.
3.7. Pasūtītājs 5 (piecu) darba dienu laikā no Akta saņemšanas veic Darbu izpildes pārbaudi. Pēc pārbaudes Pasūtītājs Akta 2.daļā izdara atzīmi par Darbu izpildes pieņemšanu vai nepieņemšanu (nepieņemšanas gadījumā Pasūtītājs Akta 2.daļā norāda pārbaudē konstatētos Darbu izpildes trūkumus un termiņu to novēršanai).
3.8. Pasūtītājs nepieņem Darbu izpildi šādos gadījumos:
3.8.1. ja faktiski izpildītais Darbu apjoms neatbilst Akta 1.daļā norādītajam Darbu apjomam;
3.8.2. ja Darbu izpilde neatbilst Līguma noteikumiem;
3.8.3. ja Darbu izpilde neatbilst normatīvo aktu prasībām.
3.9. Gadījumā, kad Pasūtītājs nepieņem Darbu izpildi, Uzņēmējam, ir pienākums uz sava rēķina novērst Akta 2.daļā norādītos Darbu izpildes trūkumus. 
3.10. Pasūtītāja noteiktais termiņš Darbu izpildes trūkumu novēršanai nevar būt ilgāks kā 4 (četras) dienas, no Akta 2.daļā norādīto Darbu izpildes pieņemšanas dienas.
3.11. Pēc Darbu izpildes trūkumu novēršanas Uzņēmējs Aktu iesniedz atkārtoti, savukārt Pasūtītājs Līguma 3.7.punktā noteiktajā kārtībā atkārto Darbu izpildes pārbaudi. Šajā gadījumā tiek aizpildīta Akta 3.daļa.
3.12. Pušu kontaktpersonas Līguma izpildes nodrošināšanai: 
3.12.1. no Pasūtītāja puses:
· stacionārā „Gaiļezers” Ēku remonta nodaļas vadītāja Regīna Rutkus (tālrunis: 67042999, 29518301, e-pasts: regina.rutkus@aslimnica.lv);
· stacionārā „Biķernieki”, Tehniskais vadītājs Intars Krēvics (tālr. 67038207; 26176647, e-pasts intars.krevics@aslimnica.lv);
ar sekojošu pilnvarojuma apjomu: kontaktpersona pilnībā pārzina Objektu un Līguma noteikumus, un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Uzņēmēju, pieprasīt no Uzņēmēja informāciju, sniegt informāciju Uzņēmējam, nodrošināt ar Līgumu saistītās dokumentācijas nodošanu/pieņemšanu, nodrošināt izpildīto Darbu pieņemšanu, parakstīt Darbu izpildes aktus un Objekta pieņemšanas-nodošanas aktu, dot norādījumus par Līguma un Darbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Darbu izpildes termiņus vai Darbu apjomus;
3.12.2. no Uzņēmēja puses: Antons Balbatuns (Līguma slēgšanas laikā valdes priekšsēdētājs, tālr. 26752587, e- pasts: basbuve@inbox.lv) ar sekojošu pilnvarojuma apjomu: kontaktpersona pilnībā pārzina Līgumu un Objektu, viņai ir tiesības nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Darbus, parakstīt Darbu izpildes aktus un Objekta pieņemšanas-nodošanas aktu, izpildu dokumentāciju, citus dokumentus, pieprasīt no Pasūtītāja informāciju, sniegt informāciju Pasūtītājam, bet viņa nav pilnvarota izdarīt grozījumus un papildinājumus Līgumā, t.sk., grozīt Līguma summas un/vai Darbu izpildes termiņus vai Darbu apjomus.

4. UZŅĒMĒJA PIENĀKUMI
4.1. Uzņēmējam Darbu izpilde jāveic kvalitatīvi un saskaņā ar Līgumu, vienlaikus ievērojot darba aizsardzības, ugunsdrošības un vides aizsardzības jomu regulējošos normatīvos aktus, kā arī citus normatīvos aktus. 
4.2. Pirms Darbu uzsākšanas Uzņēmējam dokumentu kopiju veidā ir jāsniedz Pasūtītāja Darba aizsardzības daļai informācija par Uzņēmēja darbinieku instruktāžu un apmācību Darba aizsardzības likumā noteiktajā apjomā.
4.3. Pirms ugunsbīstamo darbu uzsākšanas Uzņēmējs iesniedz Pasūtītāja Darba aizsardzības daļai norīkojuma ugunsbīstamā darba veikšanai kopiju.
4.4. Par visiem apstākļiem, kas ietekmē Darbu izpildi, Uzņēmējam nekavējoties rakstveidā jāinformē Pasūtītājs. Ja Darbu izpildes gaitā ir radušies tādi apstākļi, kas var būt bīstami cilvēku veselībai, dzīvībai vai apkārtējai videi, Uzņēmējam, papildus informēšanai, nekavējoties jāīsteno visi nepieciešamie pasākumi šo apstākļu novēršanai.
4.5. Uzņēmējam visā Darbu izpildes laikā ir pienākums nodrošināt tīrību un kārtību Objektā, tai skaitā, nodrošinot būvgružu un celtniecības atkritumu regulāru ikdienas izvešanu, lietojot Uzņēmēja konteinerus un transportu, un parūpēties par būvgružu un celtniecības atkritumu utilizāciju.
4.6. Līguma 4.1. līdz 4.5.punktā minētais Uzņēmēja pienākumu uzskatījums nav uzskatāms par izsmeļošu – Uzņēmējam ir arī citi no Līguma izrietoši pienākumi.

5. PASŪTĪTĀJA PIENĀKUMI
5.1. Pasūtītājam ir pienākums norēķināties ar Uzņēmēju par Darbiem, kas veikti atbilstoši Līguma noteikumiem.
5.2. Pasūtītājs Darbu veikšanas nolūkā nodrošina Uzņēmēja piekļuvi Objektam.
5.3. Līguma 5.1. un 5.2.punktā minētais Pasūtītāja pienākumu uzskatījums nav uzskatāms par izsmeļošu – Pasūtītājam ir arī citi no Līguma izrietoši pienākumi.

6. GARANTIJA
6.1. Darbu, materiālu un aprīkojuma garantijas laiks noteikts 24 (divdesmit četri) mēneši no brīža, kad Darbu nodošanas un pieņemšanas aktu paraksta Pasūtītājs.
6.2. Ja Pasūtītājs Garantijas laikā konstatē Darbu vai materiālu defektus, tas fiksē defektus un izsauc Uzņēmēja pārstāvi.
6.3. Uzņēmēja pārstāvim ir pienākums nākamās darba dienas laikā ierasties Objektā un kopā ar Pasūtītāja pārstāvi sastādīt un parakstīt Defektu aktu (defekta akta forma - Līguma pielikumā Nr.4).
6.4. Garantijas laikā Uzņēmējs novērš Objekta ekspluatācijas laikā konstatētos Darbu defektus, kas radušies Uzņēmēja vainojamas rīcības dēļ, šādā kārtībā:
6.4.1. 5 (piecu) darba dienu laikā no brīža, kad Uzņēmējs no Pasūtītāja ir saņēmis rakstisku paziņojumu – pretenziju par atklātajiem defektiem;
6.4.2. ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie Darbu defekti nav novēršami 5 (piecu) darba dienu laikā, Puses vienojas par defektu novēršanas termiņu;
6.4.3. ja Uzņēmējs uzskata, ka nav vainojams defektā, Uzņēmējs par to nekavējoties rakstveidā ziņo Pasūtītājam un sniedz pamatojumu. Ja Pasūtītājs tomēr uztur prasību, tad Uzņēmējam jāveic defektu novēršanas darbi nevērtējot būvniecības dalībnieku vai trešo personu vainu. Uzņēmēja atteikšanās gadījumā Pasūtītājs patur sev tiesības defektu novēršanai pieaicināt citu darbu veicēju. Defektu likvidēšanas darbu un eksperta pakalpojumu izmaksas tiek segtas uz vainojamās Puses rēķina.

7. PUŠU ATBILDĪBA
7.1. Ja Uzņēmējs savas vainas dēļ kavē Līgumā noteikto Darbu izpildes termiņu vai Līguma 6.3. vai 6.4.punktā noteikto garantijas laikā konstatēto Darbu izpildes trūkumu novēršanas termiņu, Pasūtītājs par katru nokavēto dienu ir tiesīgs prasīt no Uzņēmēja līgumsodu 1% (viena procenta) apmērā no Līguma 2.1.punktā noteiktās Līguma cenas, bet ne vairāk kā 10% (desmit procentus) no tās.
7.2. Ja Pasūtītājs kavē Līguma 2.6.punktā noteikto norēķinu termiņu, Uzņēmējs ir tiesīgs prasīt no Pasūtītāja līgumsodu 1% (viena procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procentus) no tās.
7.3. Līguma 9.2.punktā noteiktajā gadījumā Pasūtītājam ir tiesības saņemt no Uznēmēja līgumsodu 10% (desmit procenti) apmērā no Līguma summas un/vai ar vienpusēju paziņojumu priekšlaicīgi izbeigt Līgumu.
7.4. Pasūtītājam ir tiesības ieturēt līgumsodu no Uzņēmējam pienākošās samaksas par Darbu izpildi. 
7.5. Līguma neizpildes, nekvalitatīvas izpildes vai nesavlaicīgas izpildes gadījumā Puse, kura pie tā vainojama, sedz visus otrai Pusei radušos zaudējumus.

8. NEPĀRVARAMA VARA
8.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
8.2. Par nepārvaramas varas apstākli nevar tikt atzīts Uzņēmēja un citu iesaistīto personu saistību neizpilde vai nesavlaicīga izpilde, kā arī nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
8.3. Pusei, kas nokļuvusi Force Majeure apstākļos, bez kavēšanās, bet ne vēlāk kā 3 (trīs) darba dienu laikā pēc Force Majeure iestāšanās rakstiski jāinformē par to otra Puse. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
8.4. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.

9.	LĪGUMA DARBĪBA
9.1. Līgums stājas spēkā ar dienu, kad to paraksta pēdējais no Pušu pārstāvjiem un ir spēkā līdz Pušu savstarpējo saistību pilnīgai izpildei.
9.2. Pasūtītājam ir tiesības ar vienpusēju paziņojumu priekšlaicīgi izbeigt Līgumu un/vai piemērot Līguma 7.3. punktā noteikto līgumsodu, ja no Pasūtītāja neatkarīgu iemeslu dēļ ir iestājies vismaz viens no šādiem gadījumiem, ja Uzņēmējs:
9.2.1. nav izpildījis Darbus Akta 1.daļā noteiktajā Darbu izpildes termiņā;
9.2.2. nav novērsis Darbu izpildes trūkumus Akta 2.daļā vai 3.daļā noteiktajā termiņā;
9.2.3. nav novērsis garantijas laikā konstatētos Darbu izpildes trūkumus Līgumā noteiktajā termiņā;
9.2.4. pēc Līguma noslēgšanas atsakās uzsākt Darbus;
9.2.5. veic darbības, kuras kavē Darbu uzsākšanu;
9.2.6. atsakās turpināt Darbus;
9.2.7. Uzņēmējs vairākkārtīgi veic Darbus, neievērojot normatīvo aktu, tehniskās specifikācijas, plānu noteiktās prasības, t.sk., lieto neparedzētus vai nesaskaņotus materiālus;
9.2.8. nepilda kādus citus no Līguma izrietošus pienākumus, ja Uzņēmējs šādu neizpildi nav novērsis 10 (desmit) dienu laikā pēc Pasūtītāja rakstiska paziņojuma nosūtīšanas.
9.3. Uzņēmējs ir tiesīgs vienpusēji izbeigt Līgumu, ja Pasūtītājs Līgumā noteiktajā termiņā nav norēķinājies par Darbiem un Pasūtītāja nokavējums ir sasniedzis vismaz 60 (sešdesmit) dienas.
9.4. Pusēm ir tiesības priekšlaicīgi izbeigt Līguma darbību, par to rakstiski vienojoties.
9.5. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Uzņēmējam vai apakšuzņēmējam, kura veicamo darbu vērtība ir vismaz 10% (desmit procenti) no kopējās Līguma vērtības, vai personai, uz kuras iespējām Uzņēmējs balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.	STRĪDU RISINĀŠANA
10.1.	Strīdu izšķiršanai Puses var vienoties par neatkarīga, atbilstoši sertificēta speciālista pieaicināšanu Pusēm saistoša atzinuma sniegšanai. Izdevumus, kas ar to saistīti, sedz tā Puse, kuras viedoklim speciālists nav piekritis.
10.2.	Ja Puses nevar panākt vienošanos, tad strīds risināms Latvijas Republikas tiesā Latvijas Republikas normatīvajos aktos noteiktajā kārtībā.

11.	CITI NOTEIKUMI
11.1.	Visi Līguma pielikumi, kā arī visi šī Līguma ietvaros rakstiski noformētie un Pušu parakstītie grozījumi ir Līguma neatņemama sastāvdaļa. Līguma grozījumi ir spēkā tikai tad, kad tie izteikti rakstveidā un ir abpusēji parakstīti.
11.2.	Ja normatīvo aktu izmaiņu gadījumā kāds no Līguma noteikumiem zaudē spēku, tad pārējie Līguma noteikumi paliek spēkā esoši, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.3.	Ja kādai no Pusēm tiek mainīts juridiskais statuss, rekvizīti, īpašnieki vai paraksttiesīgās personas, tad tas nekavējoties rakstiski paziņo par to otrai Pusei, pretējā gadījumā vainīgajai Pusei ir jāatlīdzina ar nepaziņošanu nodarītie zaudējumi.
11.4.	Puses nav tiesīgas nodot šajā Līgumā noteiktās saistības trešajām personām bez otras Puses rakstiskas piekrišanas.
11.5.	Visi šī Līguma ietvaros veiktie maksājumi ir uzskatāmi par izdarītiem ar brīdi, kad maksājuma izdarītājs ir veicis pārskaitījumu uz Līgumā vai rēķinā norādīto norēķinu kontu, neatkarīgi no tā, kad šie līdzekļi ir kļuvuši pieejami saņēmējam.
11.6.	Visi šī Līguma ietvaros nosūtītie dokumenti ir uzskatāmi par saņemtiem, ja izpildās kāds no zemāk esošajiem kritērijiem:
11.6.1.	dienā, kad tie ir nodoti personiski; vai 
11.6.2.	nākamā darba dienā, ja tie nosūtīti elektroniski, vai 
11.6.3.	trešajā darba dienā no dokumenta kā ierakstīta pasta sūtījuma nodošanas pastā.
11.7.	Līgums sastādīts un parakstīts 2 (divos) eksemplāros uz 7 (septiņām) lapām latviešu valodā un tam pievienoti sekojoši pielikumi:
· Pielikums Nr.1 – Finanšu piedāvājums (Uzņēmēja finanšu piedāvājums Iepirkumam);
· Pielikums Nr.2 – Tehniskā specifikācija (Darbu apjomi);
· Pielikums Nr.3 – Par Objekta nodošanu un darbu izpildes pieņemšanu akta forma;
· Pielikums Nr.4 – Defektu akta forma.

12.	PUŠU REKVIZĪTI UN PĀRSTĀVJU PARAKSTI

	12.1. PASŪTĪTĀJS:
SIA „Rīgas Austrumu klīniskā 
universitātes slimnīca”
Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods: HABALV22
Konta Nr. LV24HABA0001407045805

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

